Petri Juutinen

Petri Antero Juutinen on suomalainen matemaatikko ja professori. Hän on toiminut Jyväskylän yliopiston matematiikan professorina vuodesta 2015.

 Akateeminen ura 
Petri Juutinen valmistui 1997 filosofian maisteriksi matematiikasta.Juhlaluennot 8.6. nyt Moniviestimessä, prof. Junttila, Juutinen ja Litmanen  Jyväskylän yliopisto, 2015. Viitattu 15.2.2016. Tohtoriksi hän väitteli Jyväskylän yliopistossa 1998. Hänen väitöskirjansa käsitteli ongelmien minimoimista Lipschitzin yhtälöissä niin kutsuttuun viskositeettiteoriaan perustuvien ratkaisujen kautta.Some papers and preprints; Petri Juutisen tieteellisiä julkaisuja vuosilta 1998-2009 Jyväskylän yliopisto.  Viitattu 15.2.2016. Väitöskirjan ohjaajana toimi professori Tero Kilpeläinen.Petri Juutinen Mathematics Genealogy Project, North Dakota State University.  Viitattu 13.10.2016.

Valmistuttuaan Juutinen työskenteli eri tehtävissä Jyväskylän yliopistossa:  tutkimusassistenttina, tutkijana, assistenttina ja yliassistenttina. Hän on uransa aikana tehnyt useita tutkimusvierailuja ulkomaisiin yliopistoihin. Hän on ollut vierailevana tutkijana mm. Universidad Autónoma de Madridissa, Northwestern-yliopistossa, Mittag-Leffler-instituutissa, Pittsburghin yliopistossa ja Kalifornian yliopistossa. Vuosina 2005–2010 Juutinen toimi akatemiatutkijana. Hän johti vuodesta 2011 Suomen Akatemian tutkimushanketta.

Juutinen osallistui vuosina 2009–2011 useiden suomalaisten professoreiden ja matemaatikoiden ohella pohjoismaisena yhteistyönä toteutettuun hankkeeseen Matemaattinen analyysi ja sen sovellukset ().News  Analysis and Applications - a Nordic Network, 2008  Viitattu 15.2.2016. Pohjoismaiden lisäksi siihen otti osaa yliopistoja Venäjältä, Italiasta ja Virosta.Participants  Analysis and Applications - a Nordic Network, 2008  Viitattu 15.2.2016.
Suomesta projektiin osallistuivat Jyväskylän yliopiston ohella Helsingin yliopisto, Turun yliopisto, Oulun yliopisto, Teknillinen korkeakoulu ja Joensuun yliopisto. Jyväskylästä siihen osallistuivat Juutisen lisäksi mm. professorit Xiao Zhong, Tero Kilpeläinen, Pekka Koskela ja Jani Onninen.

Professoriksi
Vuonna 2010 Juutinen sai nimityksen määräaikaiseksi matematiikan professoriksi Jyväskylän yliopistoon. Vakinaisena matematiikan professorina hän aloitti vuoden 2015 alussa. Professuurin erityisala on matematiikanopettajien kouluttaminen. Virkaanastujaisluennossaan kesäkuussa 2015 Juutinen käsitteli, millaista matematiikkaa oppilaitoksissa pitäisi opettaa ja millä tavoin sitä pitäisi opettaa.

Tutkimusura
Matemaatikkona Juutinen on tutkinut mm. kvasilineaareja differentiaaliyhtälöitä. Hänen erityisalaansa ovat epälineaariset differentiaaliyhtälöt ja variaatio-ongelmat, jotka ovat osa matemaattista analyysiä. Matemaattinen analyysi on eräs  matematiikan ja tilastotieteen laitoksen painopistealue. Jyväskylän yliopistossa toimii yhteistyössä Helsingin yliopiston kanssa  vuosina 2014-2019 Suomen Akatemian nimeämä Analyysin ja dynamiikan huippututkimusyksikkö, jonka keskeinen tutkimusalue matemaattinen analyysi on.    

Tullessaan professoriksi (2015) Juutinen oli julkaissut 27 vertaisarvioitua tieteellistä artikkelia, joista monet olivat ilmestyneet matematiikan arvostetuissa kansainvälisissä julkaisuissa.Petri Juutinen matematiikan, Tapio Litmanen sosiologian professoriksi  Jyväskylän yliopisto, 2015. Viitattu 15.2.2016. 

 Lähteet 

 Aiheesta muualla 
 Petri Juutisen kotisivu Matematiikan ja tilastotieteen laitos, JY. 
 Kupiainen, Antti: Analyysin ja dynamiikan tutkimuksen huippuyksikkö, Helsingin yliopisto  Suomen Akatemia.

Luokka:Suomalaiset matemaatikot
Luokka:Suomalaiset professorit
Luokka:Jyväskylän yliopiston professorit
Luokka:Elävät henkilöt
Luokka:Syntymävuosi puuttuu